CELEX: 32014D0920
Language: mt
Date: 2014-12-15 00:00:00
Title: Deċiżjoni tal-Kunsill 2014/920/PESK tal- 15 ta' Diċembru 2014 li taħtar il-President tal-Kumitat Militari tal-Unjoni Ewropea

18.12.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 363/149
            
         DEĊIŻJONI TAL-KUNSILL 2014/920/PESK
   tal-15 ta' Diċembru 2014
   li taħtar il-President tal-Kumitat Militari tal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 240 tiegħu,
   Wara li kkunsidra d-Deċiżjoni tal-Kunsill 2001/79/PESK tat-22 ta' Jannar 2001 li tistabbilixxi l-Kumitat Militari tal-Unjoni Ewropea (1),
   Billi:
   
               (1)
            
            
               Skont l-Artikolu 3(1) tad-Deċiżjoni 2001/79/PESK, il-President tal-Kumitat Militari tal-Unjoni Ewropea (“il-Kumitat Militari”) għandu jinħatar mill-Kunsill fuq ir-rakkomandazzjoni tal-Kumitat Militari mlaqqa' fil-livell tal-Kapijiet tad-Difiża. Skont l-Artikolu 3(2) tad-Deċiżjoni 2001/79/PESK, iż-żmien tal-kariga tal-President tal-Kumitat Militari huwa ta' tliet snin, sakemm il-Kunsill ma jiddeċidix mod ieħor.
            
         
               (2)
            
            
               Fit-23 ta' Jannar 2012, il-Kunsill ħatar lill-Ġeneral Patrick DE ROUSIERS bħala President tal-Kumitat Militari għal perijodu ta' tliet snin mis-6 ta' Novembru 2012 (2).
            
         
               (3)
            
            
               Fil-laqgħa tiegħu tat-12-13 ta' Novembru 2014, il-Kumitat Militari mlaqqa' fil-livell tal-Kapijiet tad-Difiża rrakkomanda li l-Ġeneral Mikhail KOSTARAKOS jinħatar President tal-Kumitat Militari,
            
         ADOTTA DIN ID-DEĊIŻJONI:
   Artikolu 1
   Il-Ġeneral Mikhail KOSTARAKOS huwa b'dan maħtur President tal-Kumitat Militari tal-Unjoni Ewropea għal perijodu ta' tliet snin mis-6 ta' Novembru 2015.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, il-15 ta' Diċembru 2014.
      
         
            Għall-Kunsill
         
         
            Il-President
         
         F. MOGHERINI
      
   
   
      (1)  ĠU L 27, 30.1.2001, p. 4.
   
      (2)  Id-Deċiżjoni tal-Kunsill 2012/34/PESK tat-23 ta' Jannar 2012 li taħtar il-President tal-Kumitat Militari tal-Unjoni Ewropea, (ĠU L 19, 24.1.2012, p. 21).